Det er VG som melder om siktelsen av en politimann i Vest politidistrikt. Avisen skriver at politimannen ikke skal være mistenkt for å ha en sentral rolle i saken.

Etter det NRK kjenner til har etterforskningen pågått i lang tid, og opp mot 20 personer er siktet i saken.

Ifølge avisen ransaket politiet boligen til politimannen i går, men han er foreløpig ikke pågrepet.

Saken etterforskes av Sør-Vest politidistrikt på grunn av habilitetshensyn.

FBI involvert i etterforskning

Saken startet sommeren 2015 da FBI hacket og tok over en side med overgrepsmateriale på det såkalte «mørke nettet», og distribuerte et usynlig program som sporet IP-adressen til brukerne.

Pressekonferanse søndag

Advokat Erik Johan Mjell sier at han fikk en henvendelse fra politimannens fagforening lørdag formiddag, og ble bedt om å bistå mannen.

– Jeg vet ikke om han er siktet, men jeg har hatt en samtale etter jeg fikk henvendelsen, sier Mjell til NRK, som ikke vil utdype videre.

Lørdag kveld har NRK vært i kontakt med lokallagsleder i Politiets Fellesforbund, Kjetil Rekdal, i Vest politidistrikt.

– Jeg har ingen kommentar til dette i kveld, sier han.

Leder i Politiets Fellesforbund, Sigve Bolstad, vil heller ikke kommentere saken på nåværende tidspunkt.

Politiet i Bergen kalte tidligere lørdag kveld inn til en pressekonferanse søndag ettermiddag. I invitasjonen skriver politiet at det dreier seg om etterforskning av seksuelle overgrep mot barn.

«Vest politidistrikt inviterer til pressekonferanse ved politihuset i Bergen, søndag 20. november kl 1400. Inngang A. sentralvakten. Temaet for pressekonferansen er knyttet til sak angående etterforskningen av seksuelle overgrep mot barn.», skriver de i en epost.

NRK har vært i kontakt med politimesteren i Sør-Vest politidistrikt, som ikke hadde anledning til å kommentere saken. Vest politidistrikt har også vært utilgjengelig for kommentar.

Narkovarselet i Vest politidistrikt Foto: Simen Sundfjord Otterlei / NRK Ekspandér faktaboks 21. april 2016 varslet en anerkjent politietterforsker ved seksjon for organisert kriminalitet i Bergen om konsekvensene av nedprioriteringen av bekjempelse av grov narkotikakriminalitet.

I en 52 siders rapport hevder etterforskeren ifølge en større VG-sak 12. november at organiserte narkotikakriminelle slipper unna, at store narkodepoter ikke blir aksjonert mot selv om politiet vet om dem, og at etterforskere får kjeft av overordnede dersom de går til aksjoner som medfører økt arbeidsmengde.

Politimesteren i Vest politidistrikt, Kaare Songstad, medgir at narkotikafeltet har vært nedprioritert i en periode, og forklarer det med restans av straffesaker, og økt innsats mot organsiert kriminalitet mot barn.

Varselet ble i vår behandlet av en arbeidsgruppe ved politihuset i Bergen, som kom med sine anbefalinger for å bedre situasjonen. Vest politidistrikts varslingsgruppe behandlet saken i høst, og kom med sine innspill.

Varslingssaken ligger nå hos Politidirektoratet, som nylig sendte Vest politidistrikt et brev med åtte oppfølgingspunkter de har blitt enige med politimesteren om.

Spesialenheten for politisaker besluttet 14. november å etterforske saken for å finne ut om Vest politidistrikt har brutt loven. Statsadvokaten i Hordaland har i sin vurdering av saken gått langt i å «frikjenne» politidistriktet.

Varslet storsak

Politiet i Bergen har vært under sterkt press etter VGs avsløring av den såkalte varslersaken. En politimann ved seksjon for organisert kriminalitet i bergenspolitiet varslet om at politiet i byen droppet å etterforske grove narkotikasaker.

Politidirektør Odd Reidar Humlegård. Foto: Roald, Berit / NTB scanpix

Politidirektør Odd Reidar Humegård fortalte fredag til Dagbladet at politiet i Bergen jobber med en svært omfattende sak, som har tvunget dem til å prioritere hardt.

BAKGRUNN: Rapport: Bergenspolitiet dropper store narkosaker

– Dette vil sette bergenspolitiet i et nytt lys. Det er også med på å forklare hvorfor andre saker nedprioriteres til tider, sa Humlegård til avisen.

Les mer om denne saken:

ARTIKKELEN OPPDATERES